Jeruzalem

**Jeruzalem** (hebr.  *Jerušalajim*, arabs.  *Al-Kuds*/iný prepis: *al-Quds*, starogr. *Ἱεροσόλυμα* - Hierosolyma) je rozlohou aj počtom obyvateľov najväčšie mesto Izraela. Pre židov, kresťanov a moslimov je to posvätné mesto. Dnes v Jeruzaleme žije 936 000 obyvateľov.

Izrael v roku 1949 a 1980 vyhlásil Jeruzalem za svoje hlavné mesto - je sídlom vlády, prezidenta, vládnych úradov, najvyššieho súdu a parlamentu. Niekoľko krajín uznáva Jeruzalem alebo jeho západnú časť ako hlavné mesto Izraela, väčšina krajín má však svoje velvyslanectvá a diplomatické misie v inných mestách, predovšetkým v Tel Avive. Palestínska autonómia požaduje východný Jeruzalem za hlavné mesto plánovaného palestínskeho štátu.

V srdci Jeruzalema sa nachádza hradbami ohradené *Staré mesto* ležiace vo výške 800 metrov nad morom. Staré mesto má štyri štvrte: židovskú, moslimskú, kresťanskú a arménsku.

## Dejiny
Jeruzalem vznikol na dvoch vyvýšeninách - západnej a východnej. Pôvodne, t.j. odpradávna, bola osídlená len východná; v jej severnej časti bol chrámový okrsok (Chrámová hora), v strednej časti bol vŕšok Ófel (dnes Ofel) a v južnej časti stálo Dávidovo mesto. Západná vyvýšenina bola osídlená až asi od 8. stor. pred Kr. Názvom Sion (dnes Cion) sa pôvodne označovalo Dávidovo mesto, neskôr Chrámová hora a od raného stredoveku južná časť západnej vyvýšeniny. 

Prehľad:
* pravek: početné nálezy, najmä acheuléenska industria
* cca 3000 pred Kr.: najstaršie dôkazy kontinuálneho osídlenia
* bronzová doba: Prvými známymi obyvateľmi boli Kanaánci, po nich Amorejci. V strednej bronzovej dobe vzniklo opevnenie; importy boli z Cypru, Egypta a egejskej oblasti:
** okolo 1800 pred Kr.: Meno Jeruzalem sa spomína v egyptskom texte ako *Rushalimum*
** 14 stor. pred Kr.: Meno Jeruzalem sa spomína v listoch z Amarny ako *Urusalim*, príp. *Uruslimmu*. Názov znamená „Salimovo mesto“ (Salim/Šalim bol kanaánsky boh súmraku). Keďže v hebrejčine šalom a v arabčine salam znamená pokoj, prekladá sa názov niekedy (azda chybne) ako „mesto pokoja“. 
* po 1000 pred Kr.: Kráľ Dávid, vodca Izraelitov, ho povýšil na hlavné mesto, postavil na posvätnom mieste známy chrám. Podľa Biblie ho získal vojnou od kanaánskych Jebuzejcov a nazval ho „Dávidovo mesto“. Podľa Biblie sa mesto pred dobytím volalo *Jebus* (hebr. rozšliapanie). 
* po 970 pred Kr.: Kráľ Šalamún pokračoval v stavebnej činnosti.
* ca. 933 pred Kr.: Po Šalamúnovej smrti a rozdelení židovského kráľovstva sa Jeruzalem stáva hlavným mestom Judey; stavba novej citadely.
* po 722 pred Kr.: Po dobytí Asýriou opäť náboženské centrum Židov
* pred 700 pred Kr.: Kráľ Ezechiáš tu dal vybudovať 550 m dlhý tunel na prívod vody z okolia mesta
* 587 pred Kr.: Mesto bolo vyplienené Nabukadnezarom, kráľom Babylonu a jeho obyvateľstvo deportované. O rok neskôr Nabukadnezar vyvrátil chrám.
* po ca. 537 pred Kr.: Znovuvybudovanie mesta po návrate Židov z 50-ročného vyhnanstva v Babylone.
* 333 pred Kr.: Dobytý Alexandrom Veľkým.
* po 323 pred Kr.: Pripadol Seleukovcom, ktorý neskôr vybudovali nový chrám a mesto obnovili
* 135 – 63 pred Kr.: Centrum makabejského judského kráľovstva. V roku 133 vybudované hradby.
* 63 pred Kr.: Spolu s judským kráľovstvom dobytý Rimanmi.
* po 37 pred Kr.: Za vlády Herodesa Veľkého sa stal dočasne hlavným mestom obnoveného Judského kráľovstva. Herodes dal zreštaurovať chrám, obohnať ho múrom a stavalo sa aj na okolí pahorku. Vznikla aj Dávidova veža a pevnosť Antonia
* okolo 1 po Kr.: V Jeruzaleme sa narodil svätý Štefan, diakon, prvý účeník Ježiša Krista, ktorý bol umučený
* od 6 po Kr.: centrum rímskej provincie Judea
* okolo 33 po Kr. bol v Jeruzaleme ukrižovaný Ježiš Kristus, ktorý však na tretí deň vstal z mŕtvych
* po 33: Podľa tradície v meste vznikla kresťanská cirkev
* po 37: Herodes Agrippa I. začal stavať tretí hradný múr (prvý pozri 37 pred Kr., druhý bol asi na mieste dnešných hradieb mesta)
* v roku 62: Bol odsúdený na smrť ukameňovaním prvý kresťanský biskup Jeruzalema, svätý Jakub mladší, apoštol Ježiša Krista 
* 66-70: Dejisko židovskej vojny. Mesto znova dobyli a zničili Rimania.
* 132-135: Pri povstaní Bar Kochbu boli Židia z mesta vyhnaní a spomienky na minulosť boli vyhladené. Cisár Hadrián mesto znova vybudoval, nazval ho *[[Aelia Capitolina]]* a dal mu postavenie kolónie. Mesto sa stalo neopevneným sídlom X. rímskej légie.
* 2. štvrtina 4. stor. – 614: Nový rozmach nastal za vlády rímskeho cisára Konštantína Veľkého, ktorý sa spolu so svojou matkou svätou Helenou snažil z mesta urobiť sväté miesto kresťanov. Mesto získalo kresťanský ráz. Od 2. štvrtiny 4. stor. tu vzniklo veľa chrámov a kláštorov. Chrámy stavali tam, kde podľa kresťanov sú situované jednotlivé úseky pašií – na Olivovom vrchu, na Golgote atď. Na Golgote dal postaviť biskup svätý Makárius Jeruzalemský z rozhodnutia rímskeho cisára Konštantína Veľkého, Baziliku Svätého hrobu, východnými cirkvami nazývanú *[[Bazilika Svätého hrobu|Chrám vzkriesenia]]*. Stavba sa začala realizovať rok po nájdení Svätého Kríža. Jeho nájdenie sa datuje v roku 326. Veľké úsilie pri nájdení Svätého Kríža vynaložila svätá Helena a biskup svätý Makárius Jeruzalemský.
* 614 – 628: Súčasť Perzskej ríše
* 638 – 1099: Súčasť arabskej ríše, moslimské náboženské centrum. Premenovali ho na *Al Kuds*.
* okolo 700: Z tohto obdobia sa zachovali zvyšky chrámu na chrámovom pahorku
* 1099 – 1187 a 1229 – 1244: Obsadený križiakmi, centrum Jeruzalemského kráľovstva.
* 1244 – 1517: Opäť pod arabskou nadvládou
* 1517 – 1917: Súčasť Osmanskej ríše
* 1920 – 1947: Centrum britského mandátneho územia Palestína
* 1947 – 1949: Medzinárodné územie (na základe rozhodnutia OSN)
* 1949: Rozdelený medzi Izrael a Jordánsko. Židovskú časť Izrael vyhlásil za svoje hlavné mesto.
* 1967: Izrael dobyl zvyšok mesta.
* 1980: Celé mesto bolo vyhlásené za hlavné mesto Izraela.

## Galéria

Obrázok:Jerusalem Oesterreichisches Hospiz 2.JPG|Jeruzalem
Obrázok:Old city of Jerusalem.jpg|Pohľad na Staré mesto
Obrázok:Jerusalem Schrein des Buches BW 1.JPG|Muzeon Jisrael
Obrázok:Bible Lands Museum Jerusalem.JPG|Múzeum biblických krajín
Obrázok:Panorama of Jerusalem from Mount of Olives.jpg|Panoráma mesta z Olivovej hory


## Panoráma mesta

## Referencie

## Literatúra
* 

*

## Pozri aj
* Chrámová hora
* Olivový vrch
* Sion (Jeruzalem)
* Bazilika Svätého hrobu
* Skalný dóm

## Iné projekty


Kategória:Archeologické lokality v Izraeli
Kategória:Lokality Svetového dedičstva v Izraeli
Kategória:Staroveké mestá
Kategória:Biblické miesta
Kategória:Pútnické miesta
Kategória:Hlavné mestá v Ázii